Lav et referat af nedenstående tekst:

Tekst:
Nordjyllands Politi kan fra 1. februar byde syv nye kolleger velkommen. Betjentene har netop bestået politiet nye 2-årige basisuddannelse, som ialt 84 betjente har fulgt. Det oplyser Nordjyllands Politi i en pressemeddelelse. Betjentene skal som start på deres karriere arbejde i politikredsens patruljecentre i Aalborg, Himmerland, Hjørring og Frederikshavn. Hos Nordjyllands Politi er politidirektør Anne Marie Roum Svendsen begejstret for at modtage de syv nye betjente: - Vi glæder os at tage imod vores nyuddannede kolleger. Vi har igennem længere tid været presset af ekstra afgivelser til blandt andet grænsekontrol, og vi er i politiet i en brydningstid: Vi arbejder med nye kriminalitetsformer, med mere grænseoverskridende kriminalitet og med vores parathed, når der sker noget alvorligt, siger hun. Godt rustet trods kortere uddannelse Den nye 2-årige basisuddannelse er et år kortere end politiets gamle grunduddannelse. Alligevel mener HR-direktør hos Rigspolitiet, Ina Eliasen, at betjentene er lige så kvalificerede som deres kolleger fra den traditionelle uddannelse: - De nyuddannede betjente får en rigtig god uddannelse, som giver dem de nødvendige redskaber til at løse de mange opgaver, de bliver stillet overfor. De lærer blandt meget andet om arbejdet i beredskabet, konflikthåndtering, patruljetjeneste, cyber-kriminalitet, kultur, etik og politijura, siger Ina Eliasen og uddyber: - Den kortere uddannelse har fået mere fokus på den praksisnære politifaglighed, så vi sikrer, at de bliver klædt rigtig godt på til deres fremtidige arbejde, understreger Rigspolitiets HR-direktør.

Referat:
De første 84 rekrutter fra politiets nye basisuddannelse er netop færdige. Syv af dem stempler ind hos Nordjyllands Politi pr. 1. februar.